**Szerződéstervezet**

amely létrejött egyfelől

neve:

székhelye:

képviseli:

címe:

adószáma:

mint Vevő, a továbbiakban Vevő

másfelől a(z)

neve:

székhelye:

képviseli:

címe:

adószáma:

mint eladó, a továbbiakban **Eladó**

**Preambulum:**

Jelen szerződés a Vevő által meghirdetett**Adásvételi szerződések az EFOP-2.2.18-17-2017-00050 számú projekt keretében**tárgyú, … hird. sz. közbeszerzési eljárás eredményeként jött létre. Eladó mint nyertes ajánlattevő a nevezett eljáráson ajánlatával elnyerte a …………. részajánlatának, a … leszállításának, üzembe helyezésének és a Vevő által meghatározott kapcsolódó feladatok ellátásának jogát, amely feladatellátásra a felek a jelen szerződést kötik.

**1. A szerződés tárgya:**

1.1. *…………………………………………………..*… szállítása.

* 1. A szerződés műszaki tartalmát a II. sz. melléklet, a szállítandó eszközök listáját az I. sz. melléklet tartalmazza.
	2. Eladó jelen szerződés aláírásával …………………………………………………………………………..tárgyúajánlati felhívás és dokumentáció, illetve a közbeszerzési eljárás során feltett kérdésekre adott válaszokban rögzített valamennyi feladat és követelmény maradéktalan teljesítését a Vevő által elfogadott "Ajánlat" szerint vállalja. Eladó vállalja, hogy a jelen szerződés elválaszthatatlan részét képező, az I. számú mellékletben meghatározott termékeket az ott meghatározott mennyiségben és a jelen szerződésben meghatározott határidőben leszállítja, azokat telepíti, üzembe helyezi, a kezelőszemélyzetet betanítja, a próbaüzemet lefolytatja, és jótállási kötelezettségeit ellátja.. Eladó vállalja azt is, hogy a termék a dokumentációban meghatározott műszaki specifikációknak, valamint a szakma szabályai szerinti előírásoknak maradéktalanul megfelel.
1. **A teljesítés helye:** 9400 Sopron, Győri út 15., Helyrajzi szám: 5729/6
2. **Teljesítési határidő:**
	1. A megbízás tárgyában meghatározott valamennyi feladat teljesítésének határideje: szerződéskötéstől számítva a szállítás 54 munkanap + 7 munkanap próbaüzem + a berendezések használatának ismertetése / betanítása további 7 munkanap alatt

3.2. A teljesítés ütemezése

Eladó és Vevő a szerződés aláírása után egyeztetnek és megállapodnak a részletes szállítási ütemtervben (továbbiakban: Szállítási Ütemterv) minden egyes termék tekintetében, melyről Szállítási Ütemtervet vesznek fel.

Eladó kötelezettséget vállal arra, hogy a termékeket a szerződéskötés után egyeztetett Szállítási Ütemtervnek megfelelően szállítja le.

A Vevő fenntartja magának a jogot, hogy a szállítást átütemezze! Erről az eladót 15 naptári nappal az esedékes rész-szállítást megelőzően írásban köteles tájékoztatni.

**4. Teljesítés, átadás-átvétel**

4.1. A teljesítés a szerződés 2. pontjában meghatározott teljesítési helyen történik.

4.2. A termékek leszállításának, a megadott helyiségben történő elhelyezésének, szükség szerinti telepítésének, átadás-átvételének, ideiglenes beüzemelése (próbaüzeme) lefolytatásának írásos készre jelentését Eladó az adott határidő előtt 2 naptári nappal köteles megtenni.

* 1. A munka akkor tekinthető teljesítettnek, ha az eladó készre jelentette, azaz:
* a berendezések, termékek szállítása, az érvényes szabványok szerinti kifogástalan minőségben megtörtént
* az adott helyiségben telepítésre, beépítésre, beszerelésre került
* rendeltetésszerű használatra alkalmas és az előírt minimum paramétereket teljesíti
* üzembe helyezésre a szükséges engedélyek rendelkezésre állnak
* a **7 munkanapos** zavartalan próbaüzem és a betanítás lezajlott, és a berendezések használatának ismertetését /betanítását az eladó további **7 munkanap** alatt biztosította,
* megtörtént a berendezés végátvétele
* a Vevő átvette és igazolta a teljesítést a Kbt. 135. § szerint.

Vevőnek joga van az átadás-átvételi jegyzőkönyvben a hiányok megszüntetésére vonatkozó határidőket megjelölni.

4.4. Az eladó a végátvételi eljárás keretében, a teljesítés feltételeként átadja:

* magyar nyelvű , legalább felelős magyar fordítással fordított , kezelési útmutatókat
* kezelőszemélyzet betanítását igazoló, ideiglenes próbaüzemről és a betanításról szóló jegyzőkönyvet
* hatósági, forgalomba hozatali engedélyeket
* terméktől függően érintésvédelmi mérési jegyzőkönyveket
* jótállással kapcsolatos iratokat

A sikertelen átadás-átvételi eljárás költségei az eladót terhelik, amennyiben ez az eladó érdekkörében felmerülő okra vezethető vissza.

4.5. Kapcsolattartásra kijelölt személyek

 Vevő részéről:

 tel:

 **Eladó részéről:**

**…………………………………………**

 A kapcsolattartásra kijelölt személyek kötelesek a teljesítést akadályozó körülményekről haladéktalanul írásban értesíteni egymást és kezdeményezni a szükséges intézkedést. Személyükről történő változásról a Felek egymást értesítik.

4.6. Az eladóként szerződő fél teljesítésében – a 4.7 pont szerinti kivétellel – köteles közreműködni az olyan alvállalkozó és szakember, amely a Vevő által meghirdetett, *…………………………………………………………………………………* tárgyú közbeszerzési eljárásban részt vett az eladó alkalmasságának igazolásában. Az eladó köteles a Vevőnek a teljesítés során minden olyan – akár a korábban megjelölt alvállalkozó helyett igénybe venni kívánt – alvállalkozó bevonását bejelenteni, amelyet a nevezett ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. 62. § – valamint, ha a megelőző közbeszerzési eljárásban azt Vevő előírta, a Kbt. 63. § – szerinti kizáró okok hatálya alatt.

4.7. Az olyan alvállalkozó vagy szakember (a továbbiakban e bekezdésben: alvállalkozó) helyett, aki vagy amely a közbeszerzési eljárásban részt vett az eladó alkalmasságának igazolásában, csak a Vevő hozzájárulásával és abban az esetben vehet részt a teljesítésben más alvállalkozó, ha a szerződéskötést követően - a szerződéskötéskor előre nem látható ok következtében - beállott lényeges körülmény, vagy az eladó bizonyítható hibás teljesítése miatt a szerződés vagy annak egy része nem lenne teljesíthető a megjelölt alvállalkozóval, és ha az eladó az új alvállalkozóval együtt is megfelel azoknak az alkalmassági követelményeknek, melyeknek az eladó a közbeszerzési eljárásban az adott alvállalkozóval együtt felelt meg.

4.8. Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve a közbeszerzési eljárásban az ajánlatok értékelésekor meghatározó körülménynek minősült.

4.9. A 4.6. pont szerinti teljesítési kötelezettséget teljesítheti az eladó vagy a nem természetes személy alvállalkozó jogutódja, ha ezek valamelyike, mint gazdasági társaság átalakul vagy a szervezet jogutódlással megszűnik.

4.10. Eladó a jogosan igénybe vett alvállalkozókért úgy felel, mintha a munkát maga végezte volna el, míg alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.

4.11. Eladó kötelezettséget vállal, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi, és a Kbt. 143. § (3) bekezdés szerinti ügyletekről Vevőt haladéktalanul értesíti.

**5. Szerződés ellenértéke:**

5.1. Vevő az eladó részére ………….,-Ft + ÁFA azaz: ………….. forint + ÁFA összeget fizet.

* 1. Az eladó kötelezettséget vállal arra, hogy a szerződés tárgyát képező munkákat a vállalt ár ellenében maradéktalanul, kifogástalan minőségben megvalósítja, utólagos árváltozásra – a Kbt. 141. §-ban foglalt kivételekkel - nincs lehetőség. Az ár tartalmaz minden, a szerződés teljesítésével kapcsolatban felmerülő járulékos költséget, amely a rendeltetésszerű használat teljes körű megvalósításához szükséges.
	2. Az szerződés 13.2 bekezdés szerinti felmondás esetén az eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
	3. Szerződéses ellenérték részletezése az I. sz. melléklet szerint.
1. **Számlázási rend:**
	1. Az ajánlati ár teljes körű, az tartalmaz minden járulékos költséget.
	2. Eladó 1 db végszámla benyújtására jogosult. Szerződő felek a számlák kiállításának részleteit külön egyeztetik, és a Támogatást nyújtó szervezet elvárásainak megfelelően járnak el.

Végszámla a teljeskörű és hibátlan teljesítést követően állítható ki és nyújtható be a teljesítés igazolását követően.

* 1. Az igazolt teljesítés ellenértékének kiegyenlítése a szerződésszerű teljesítést követően, átutalással, számla ellenében, magyar forintban történik a Kbt. 135. § (1), (6) bekezdéseiben, valamint a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében foglaltak szerint, 30 napon belül. A kifizetésnél az adózás rendjéről szóló 2017. évi CL. törvény (a továbbiakban: Art.), az általános forgalmi adóról szóló 2007. évi CXXVII. törvény, az államháztartásról szóló 2011. évi CXCV. törvény, vonatkozó rendelkezései is alkalmazandók.
	2. Vevő a vételárat a számla kiállítására vonatkozó jogszabályoknak megfelelően, szabályosan kiállított, és a jelen szerződésben foglalt rendelkezéseknek megfelelő mellékletekkel ellátott és benyújtott számla alapján, átutalással fizeti meg az Eladó jelen szerződés első lapján megadott bankszámlájára. Ennek megfelelően a – befogadott – számla összegét a Vevő közvetlenül fizeti meg Eladó jelen szerződés fejlécében megjelölt pénzforgalmi számlájára történő átutalással.
	3. Vevő a kifizetés során a 368/2011. (XII. 31.) Korm. rendelet és az Art. rendelkezési szerint jár el.
	4. Amennyiben Eladó a számláját az előírt mellékletek nélkül vagy hiányosan, illetve hibásan kitöltve nyújtja be, a számlát a Vevő kiegészítésre visszaküldi, és a fizetési határidőt a kiegészített és/vagy javított számla kézhezvételétől számítja.
	5. Fizetési késedelem esetén Vevő a Ptk. 6:155. § (1) bekezdés meghatározott mértékű késedelmi kamat fizetésére köteles.
	6. A Kbt. 135. § (8) bekezdése alapján Eladó a szerződésben foglalt - áfa nélkül számított - vállalkozói díj 30 %-ának megfelelő összegű előleg kifizetését kérheti. Az előleg összege a végszámla összegéből kerül levonásra. Amennyiben Eladó kéri az előleg kifizetését, úgy azt Vevő legkésőbb az előleg igénylés kézhezvételét követő 15 napon belül köteles kifizetni.

* 1. Vevő felhívja Eladó figyelmét, hogy nem kerülhetnek kifizetésre, illetve elszámolásra a szerződés teljesítésével összefüggésben olyan költségek, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek Eladó adóköteles jövedelmének csökkentésére alkalmasak.
	2. Vevő a jelen szerződésen alapuló ellenszolgáltatásból eredő pénztartozásával szemben csak a jogosult által elismert, egynemű és lejárt pénzkövetelését számíthatja be.

* 1. Külföldi adóilletőségű Eladó jelen szerződéshez köteles meghatalmazást csatolni arra vonatkozóan, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
1. **Titokvédelmi rendelkezések:**
	1. Felek kijelentik, hogy szerződésük nyilvános, annak tartalma közérdekű adatnak minősül.
	2. A szerződő felek kötelezettséget vállalnak arra, hogy a jelen szerződéssel szabályozott kapcsolatok folytán tudomásukra jutott cégszerű, üzleti információkat, adatokat, tényeket a másik fél előzetes hozzájárulása nélkül nem hozzák harmadik természetes vagy jogi személy tudomására, nem teszik harmadik személy számára hozzáférhetővé, és abból adódóan külön üzleti előny szerzésére nem törekednek.

7.3. A szerződő felek a jelen szerződéssel szabályozott kapcsolatokban mindvégig egymás üzleti és erkölcsi előnyének kölcsönös maximalizálására törekednek.

1. **Eladó kötelezettségei:**

8.1. Eladó saját tevékenységi körében gondoskodik a rá vonatkozó munkavédelmi, biztonságtechnikai, vagyonvédelmi és tűzvédelmi rendszabályok betartásáról, a leszállításra kerülő berendezések állagmegőrzéséről.

8.2 Amennyiben bizonyos tevékenységek elvégzése csak munkaszüneti napokon lehetséges, azt Eladó minden esetben az Vevővel egyeztetni köteles.

8.3. Eladó a tevékenysége során felmerülő költségeit önállóan viseli, ide számítva többek között az esetlegesen szükségessé váló átmeneti tárolás, helyszíni árumozgatás ki és beszerelés, jótállási idő alatti javítás stb. költségeit is.

8.4 Eladó tevékenysége során a tevékenységeivel érintett területet köteles a napi munkavégzését követően olyan állapotba hozni, hogy a Vevő üzemszerű működését ne akadályozza.

8.5. Eladó tudomásul veszi, hogy a tevékenységéhez rendelkezésére bocsátott területen Vevő más szerződött szállítói is dolgozhatnak, amelyekkel tevékenységét a Vevő koordinációja mellett köteles összehangolni.

* 1. Az üzembe helyezést követően az üzemeltetéshez szükséges engedélyek beszerzése Vevő kötelessége, melyben Eladó aktívan köteles közreműködni.
	2. A termékek vámoltatása, házhoz szállítása és üzembe helyezése, mely díjakat az ajánlati ár tartalmaz: INCOTERMS: [5.1.4.5 DDP – Delivered Duty Paid (leszállítva vámfizetéssel)](http://hu.wikipedia.org/wiki/INCOTERMS#DDP_.E2.80.93_Delivered_Duty_Paid_.28lesz.C3.A1ll.C3.ADtva_v.C3.A1mfizet.C3.A9ssel.29)
	3. Betanítási kötelezettség valamennyi áru vonatkozásában három alkalommal 10 fő részére legalább 4 óra időtartamban magyar nyelven, használati útmutató biztosításával minden részvevő számára.
1. **Nem megfelelő teljesítés**

**9.1. Teljesítési biztosíték**

• A Kbt. 134. § (3) bekezdéssel összhangban és 134. § (6) bekezdés a ) pont alapján az eladó választása szerintaz eladó kötelezettséget vállal arra, hogy a szerződésszerű teljesítési kötelezettségei biztosítására teljesítési biztosítékot nyújt (Teljesítési Biztosíték) a tartalékkeret és áfa nélkül számított ellenszolgáltatás 5 %-ának megfelelő összegben, a Kbt. 134. § (6) a) szerinti valamely formában, amelynek fenntartására egészen a szerződés teljesítésének időtartamáig köteles.

• A Kbt. 134. § (4) bekezdéssel összhangban az eladó a Teljesítési biztosíték biztosításáról, illetve annak módjáról a szerződéskötéskor köteles rendelkezni.

• Az eladó választása szerint egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.

**9.2 Jótállás:**

• Eladó a szerződés tárgyát képező feladatok ellátása tekintetében valamennyi gép, műszer, berendezés eredményes műszaki átadás-átvételének befejezésétől számítva ... hónap jótállást vállal.

• Eladó köteles a jótállási időn belül keletkezett hiba kijavítását, az írásos bejelentéstől számított 24 órán belül megkezdeni. A kijavított, kicserélt berendezésekre az eladó jótállását kiterjeszti.

• Ha az Eladó a hiba kijavítását a bejelentés kézhezvételétől számított 3 napon belül nem kezdi meg és azt folyamatosan nem végzi el, a Vevő jogosult a kijavítás érdekében a szükséges intézkedéseket az eladó kockázatára és költségére megtenni anélkül, hogy ezzel a szerződés szerinti bármely jogát az eladóval szemben elvesztené.

• Felek a jótállási idő elteltével ellenőrzik, hogy a szállított eszközök, berendezések teljesítették-e az ajánlatban foglalt specifikációt, ill. funkcionalitást. Ezen eljárást a Vevő képviselője készíti elő, és arra meghívja az Eladót. Az ott készített jegyzőkönyvben feltüntetett hibák kijavítása, illetve a hiányosságok megszüntetése az Eladó kötelezettségét képezi.

**9.3 Kötbér**

• Eladó ha olyan okból, amelyért felelős, megszegi a szerződést és késedelembe esik, a késedelmes teljesítése esetén a Vevőnek kötbérfizetési kötelezettséggel tartozik. Az eladó által fizetendő kötbér mértéke minden késedelmes nap után a késedelemmel érintett termékek nettó ellenértékének 0,5%-a, de maximum az ajánlati ár 15 %-a. Amennyiben a késedelem meghaladja a 30 napot, a Vevő jogosult a szerződéstől elállni és a késedelmi kötbér összegén felül a felmerült kárát is érvényesíteni.

• A kötbér az esedékes végszámla illetve a teljesítési biztosíték értékéből is érvényesíthető. Vevő a kötbérigényét az adott számlába beszámíthatja. Igénybe vétele esetén a végszámla kiegyenlítése a kötbérrel csökkentett mértékben, illetve a szerződési biztosíték feletti egyoldalú rendelkezési joggal történhet a Vevő részéről.

• Amennyiben a kötbér a fenti módon nem egyenlíthető ki, azt az eladó – Vevő felszólításától számított – 10 banki napon belül történő átutalással köteles rendezni.

• Sikertelen átadás-átvételi eljárás esetén a kötbérfizetési kötelezettség kezdeti időpontja a készre jelentés (teljesítési időpont), amennyiben ez a teljesítési határidőnél korábbi, úgy a teljesítési határidő időpontja.

Az eladó csak a Vevő előzetes hozzájárulása esetén köthet engedményezési szerződést.

1. **Vevő kötelezettségei:**
	1. Vevő az eszközök telepítése során a telepítésigényes berendezésekhez folyamatos munkavégzésre alkalmas munkaterületet szolgáltat, az Eladó jelzésétől számított 5 munkanapon belül.
	2. Az eszközök telepítése során az Eladó számára bármilyen felhasználói jellegű koordinációs tevékenységet a Vevő biztosít.
	3. Vevő az eszközök telepítése során az Eladónak térítésmentesen felvonulási anyagai részére raktározási területet, térítés ellenében energiavételezési lehetőséget biztosít. Ehhez a szükséges almérő felszerelése Eladó feladata, ennek során Vevővel szükséges egyeztetnie, miután a szállított termékek elhelyezésére kizárólag a telepítés helyszínén van lehetőség. A berendezést szerelésre való alkalmassága előtt nincs lehetőség a helyszínre fuvarozni, ott tárolni.
	4. Vevő biztosítja a próbaüzem, illetve a végátvétel lebonyolításának feltételeit. (próbaüzem alatt a két fél együttes jelenlétében történik az áru és tartozékaik összes funkciójának a kipróbálása és használatának ismertetése, illetve a berendezés működtetésének betanítása). A sikeres próbaüzem része a berendezés forgalomba hozatalához és üzemeltetéséhez szükséges hatósági engedélyek beszerzése.
2. **Káresetek, kártérítés:**

 Káreset bekövetkeztekor minden alkalommal, a lehető legrövidebb időn belül (maximum 24 óra) a károkozó, a Vevő és az Eladó jelenlétében jegyzőkönyvet kell felvenni.

 Amennyiben az Eladó nincs jelen, úgy a jegyzőkönyv átvételét követő 24 órán belül (ha ez az időtartam munkaszüneti napra esik, akkor az azt követő első munkanap végéig) köteles észrevételt tenni.

 Ennek elmulasztása esetén a jegyzőkönyvben foglaltak utóbb nem képezhetik vita tárgyát. Eladónak a káresemény kivizsgálásához a későbbiekben joga van.

1. **A tulajdonjog és a kárveszély:**
	1. A jelen szerződés keretében szállított termékek tulajdonjoga a szerződés ellenértékének pénzügyi teljesítésével egy időben száll át a Vevőre. Ez az időpont az a nap, amikor az Eladó bankszámláján a teljes szerződéses díj jóváírása megtörténik.

* 1. A kárveszély viselése a végátvételi eljárás lezárásával egy időben száll át a Vevőre.
	2. A teljesítéshez szükséges anyagok, berendezések szállítása a Vevő által jóváhagyott módon történik. Mind a helyszíni tárolás, mind a fuvarozás az Eladó felelősségi körébe tartozik, azért Vevő felelősséget nem vállal.
1. **Szerződés megszüntetése:**
	1. Vevő jogosult a szerződéstől elállni, ha az Eladó ha olyan okból, amelyért felelős, megszegi a szerződést és oly mértékű késedelembe esik, hogy a fizetendő kötbér eléri az áfa nélkül számított ellenszolgáltatás 15%-os mértékét, illetve a késedelem mértéke a Projekt megvalósítását veszélyezteti (az utóbbi megítélése Vevő mint Kedvezményezett kizárólagos hatáskörébe tartozik).
	2. A Vevő jogosult a szerződés felmondására – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

- az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

- az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

* 1. Vevő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	2. Vevő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141.§ alapján új közbeszerzési eljárást kell lefolytatni;

b) a Vevő nem biztosítja a Kbt. 138.§-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. **Vis Maior**

A felek megállapodnak továbbá abban, hogy egyik fél sem felelős, illetve vétkes a jelen szerződésben foglalt kötelezettségek azon hibáiért, vagy késedelmes teljesítéséért, amelyet vis maior okoz. Vis maior bekövetkezése esetén minden fél maga viseli a saját érdekkörében felmerülő kárt.

Vis maior alatt értendő minden olyan dolog, illetve esemény, amelynek oka a felek rendelkezési jogán és érdekkörén kívül esik, előre nem látható, elkerülhetetlen, és amely megakadályozza az érdekelt felet a szerződéses kötelezettségek teljesítésében.

Vis maior bekövetkezése esetén az erre hivatkozó fél köteles a többi szerződéses partnert haladéktalanul (rövid úton is) írásban értesíteni, és egyidejűleg javaslatot tenni az ennek folytán bekövetkező késedelem, illetve hibás teljesítés pótlólagos kiküszöbölésére.

A felek nem tekintik vis maior esetének bármely fél átalakulását, felszámolását, illetve fizetésképtelenségét.

1. **A szerződés hatálybalépése:**

 A szerződés magyar nyelven, hat (6) eredeti példányban készül és a felek kölcsönös aláírását és a Vevő által a ...................... támogatási rendszerhez benyújtott támogatási kérelem alapján kiállított támogatói okirat vagy támogatói szerződés hatályba lépését követő napon lép hatályba, amelyből a Vevőt négy (4), az eladót pedig kettő (2) eredeti példány illeti meg.

 A támogatás intenzitása 100,000000 %.

1. **A szerződés módosítása**
	1. A szerződés csak írásban a Kbt. 141. §-ának figyelembevételével módosítható.

**17. Záró rendelkezések:**

17.1. A felek rögzítik, hogy mindennemű joglemondó nyilatkozat csak írásban érvényes. Egyetlen, egy alkalommal előforduló dologgal, eseménnyel kapcsolatos joglemondó nyilatkozat sem értékelhető akként, hogy ez a jövőben előforduló hasonló dolog, illetve esemény tekintetében is joglemondást jelentene.

17.2. Amennyiben a jelen szerződés bármely része érvénytelen vagy végrehajthatatlan, illetve utóbb azzá válik, a szerződés további rendelkezései változatlanul érvényben maradnak, és az érvénytelen vagy végrehajthatatlan szerződési részt a felek olyan rendelkezésekkel pótolják, amelyek eredeti szándékaikhoz legközelebb állnak. Amennyiben az erre irányuló tárgyalások nem vezetnek eredményre, bármelyik fél kérheti a bíróságtól az érvénytelen vagy végrehajthatatlan rész tekintetében a szerződés tartalmának megállapítását.

17.3. Minden, a jelen szerződés keretében a felek által egymásnak küldött értesítésnek írott formában (e-mail és/vagy ajánlott levél és/vagy fax) kell történnie. A faxon küldött sürgős értesítéseket ajánlott levélben is meg kell ismételni. Az ajánlott irat átvételére a 2004. évi CXL. tv. 79 § vonatkozik.

17.4. A közbeszerzési szerződés teljesítése érdekében az eladó (nyertes ajánlattevő(k)) projekttársaságot nem hozhat(nak) létre.

17.5. Felek nyilatkoznak, hogy

* a közöttük teljesített ügylet az ÁFA törvény 142. § (1) bekezdésében meghatározott ügylet,
* egyiküknek sincs olyan, az ÁFA törvényben szabályozott jogállása, amelynek alapján az adó fizetése ne lenne követelhető,
* amennyiben a jogállásukban bármilyen változás következik be, kötelezettséget vállalnak a másik fél azonnali értesítésére.

17.6. A szerződésből eredő jogvitákat a felek békés úton tárgyalás keretében kívánják rendezni. A tárgyalás alapja az ajánlattételi felhívás és ajánlattételi dokumentáció, az ajánlat, valamint a jelen szerződés.

17.7. Amennyiben a vitás kérdés a fenti dokumentumok alapján nem rendezhető, felek közös megegyezéssel, illetve mediátori közreműködéssel próbálnak egyezségre jutni. Ezek eredménytelensége esetére Felek a Vevő székhelye szerinti bíróság kizárólagos illetékességét kötik ki.

17.8. Eladó jelen szerződés aláírásával tudomásul veszi, hogy a szerződés a Kbt. 43. § (1) bekezdés alapján közérdekből nyilvános, és azt a Vevő a szerződés megkötését követően közzéteszi a honlapján, illetve a Közbeszerzési Hatóság által működtetett Közbeszerzési Adatbázisban.

17.9. A jelen szerződés nem, vagy nem kielégítően szabályozott kérdései tekintetében a Ptk. és az egyéb hatályos jogszabályok vonatkozó szabályai az irányadók.

17.10. A szerződés elválaszthatatlan részét képezik, a szerződés csak azokkal együtt érvényes:

I. számú melléklet: árazott termékösszesítő, és a bírálati szempontok között értékelt műszaki paraméterek táblázata

II. számú melléklet: szállítandó termékek specifikációja

III. számú melléklet: A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezheti a rá vonatkozó adatokat az országok közötti jogsegély igénybevétele nélkül.

IV. számú melléklet: Szállítási Ütemterv

…………………, 201………….

 ............................................................... ...........................................................

 VEVŐ ELADÓ